Účastník ZPC	
Meno, priezvisko, titul:	PhDr. Jozef Facuna, PhD., PhDr. Denisa Ďuranová, Bc. Nikola Bartošová, Janka Holešová	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Lillehammer, Nórsko	
Organizátor:	Štátny pedagogický ústav v spolupráci s medzinárodnou organizáciou Nansen for Peace and Dialogue	
Termín:	03.04.-09.04. 2016 	
Účel:	Študijná návšteva v rámci projektu „Spolu s Rómami dosiahneme viac“	
Rokovací jazyk:	anglicky jazyk	
Rámcový program	
3. apríl 2016 Príchod – Lillehammer, Nórsko
 
4. apríl 2016 Dialóg v kontexte interkultúrneho vzdelávania
Predstavenie nórskeho vzdelávacieho systému a metódy dialógu v rámci interkultúrneho vzdelávania 
(prednáška, workshop, diskusia)
• Predstavenie Nansen Akadémie a vzdelávacej aktivity, prezentácia účastníkov 
• Vzdelávací systém v Nórsku 
• Ako byť dobrým učiteľom/dobrou učiteľkou 
• Čo je to interkultúrna kompetencia a potreba vytvorenia dialógu 

5. – 6. apríl 2016 Multikulturalita v spoločnosti a jazykové bariéry, interkultúrne vzdelávanie ako hlavný prostriedok integrácie
Oboznámenie sa so vzdelávacím systémom a prístupmi integrácie prostredníctvom pedagogickej praxe škôl v Lillehammeri a Osle (seminár, pedagogická prax, diskusia)
• Predstavenie školského systému
• Príklady dobrej praxe škôl v Lillehammeri a Osle
• Návšteva Európskeho Wergeland Centra
• Rokovanie s nórskymi odborníkmi a odborníčkami na pedagogiku 

7. apríl 2016 Príklad dobrej praxe z Chorvátska – čo sa môžeme naučiť z iných projektov? 
Posilnenie kľúčových kompetencií učiteľa vyučujúceho žiakov v multikultúrnom prostredí 
(prezentácia, výmena skúseností, workshop, diskusia) 
• Príklad dobrej praxe projektu z Chorvátska 
• Vzdelávanie žiakov z rómskych komunít na Slovensku 
• Rola učiteľa vo výchovno-vzdelávacom procese žiakov z rómskych komunít 
• Kľúčové kompetencie učiteľa v multikultúrnom prostredí 

8. apríl 2016 Od problémov k riešeniam - celoškolský prístup 
Každodenné problémy v edukácii žiakov v multikultúrnom prostredí (worskhop, diskusia) 
• Stratégie a riešenia problémov vo výchovno-vzdelávacom procese
• Podpora spolupráce a celoškolského prístupu 
• Tvorba pozitívnej školskej klímy 
• Škola ako interkultúrna komunita

9. apríl 2016 Odchod - Lillehammer, Nórsko 
	
Stručný priebeh	
Štátny pedagogický ústav je prijímateľom preddefinovaného projektu s názvom Inovatívne vzdelávanie pre pedagogických zamestnancov základných škôl za účelom zvýšenia ich interkultúrnych kompetencií vo vzdelávacom procese rómskych žiakov v rámci Programu SK 04 Miestne a regionálne iniciatívy na zníženie národnostných nerovností a podporu sociálnej inklúzie, ktorého partnerom je Rada Európy a správcom Úrad vlády Slovenskej republiky.
Projekt Štátneho pedagogického ústavu je financovaný z Finančného mechanizmu Európskeho hospodárskeho priestoru a zo štátneho rozpočtu Slovenskej republiky. Cieľom projektu je: a) posilniť profesijné kompetencie pedagogických zamestnancov základných škôl (učiteľov, asistentov učiteľov a vychovávateľov), ktoré im umožnia ľahšiu inklúziu žiakov z rómskej komunity do školského prostredia pri zachovaní ich osobnej a kultúrnej identity; b) príprava učebníc a metodických materiálov pre učiteľov, ktoré školy získajú v tlačenej a elektronickej podobe.
Ciele projektu sú napĺňané troma hlavnými aktivitami: 
1) Akreditované inovačné vzdelávanie pedagogických zamestnancov 1. stupňa základných škôl zamerané najmä na inovatívne vyučovacie metódy podporujúce inklúziu v škole; pedagogické prístupy zodpovedajúce potrebám a záujmom žiakov, najmä z rómskych komunít; rómsky jazyk; kultúru a históriu Rómov. 
2) Tvorba publikácií zameraných na rómsky jazyk, kultúru a históriu Rómov, ale aj na inovatívne metódy vzdelávania. 
3) Študijná návšteva organizovaná v spolupráci s Nansen Fredssenter / Nansen Center for Peace and Dialogue v Lillehammeri s cieľom podporiť osvojené kompetencie absolventov inovačného vzdelávania v oblasti multikulturality a interkultúrneho vzdelávania žiakov z rómskych komunít.
V rámci tretej aktivity sa v dňoch 3. – 9. apríla 2016 zúčastnilo 30 pedagógov študijnej návštevy v nórskom Lillehameri. Študijná návšteva bola organizovaná v spolupráci s Nansen Fredssenter/Nansen Center for Peace and Dialogue v Lillehameri s cieľom podporiť osvojené kompetencie absolventov v oblasti multikulturality a interkultúrneho vzdelávania žiakov z rómskych komunít. Účastníci študijnej návštevy sa prostredníctvom pedagogickej praxe škôl v Lillehameri a Osle oboznámili s nórskym vzdelávacím systémom a prístupmi integrácie, v rámci workshopov hľadali odpovede na otázky Ako byť dobrým učiteľom/dobrou učiteľkou?, Čo je interkultúrna kompetencia? a spoločne hľadali riešenia na každodenné problémy v edukácii žiakov v multikultúrnom prostredí. Študijná návšteva bola financovaná z Finančného mechanizmu Európskeho hospodárskeho priestoru a zo štátneho rozpočtu Slovenskej republiky. 
Na konci vzdelávania/študijnej návštevy pedagógovia prezentovali svoje skúsenosti zo vzdelávania žiakov z rómskych komunít, pričom pri prezentáciách aplikovali získane poznatky v Lillehammeri. Závery zo študijnej návštevy sú tieto: 1) zdokonaľovať pedagogickú prax v oblasti medzikultúrneho vzdelávania, 2) rozširovať a prehlbovať vedomosti v oblasti kultúry a histórie Rómov, 3) uplatňovať v pedagogickej praxi princípy otvorenej školy (otvorený prístup, spolupráca s rodičmi v školskom i mimoškolskom prostredí, poskytovanie konzultácii, vydávanie učebných a metodických materiálov a podobne), 4) cielene spolupracovať s obcou/mestom a vzdelávacími organizáciami pri získavaní finančných zdrojov/dotácií, 5) inovovať obsah a metódy vzdelávania, 6) organizovať medzinárodne workshopy, konferencie, výmenné pobyty, a v tejto súvislosti 7) rozvinúť bilaterálnu spoluprácu medzi Slovenskom a Nórskom. 	
Odporúčania a závery	
- Pripraviť nové projekty pre zintenzívnenie nadnárodnej spolupráce medzi vzdelávacími inštitúciami 	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách a realizácii nových programov a projektov financovaných z rôznych grantových schém.	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  PhDr. Jozef Facuna, PhD.	
Dátum: 19. 04. 2016	
Správu schválil:  Mgr. Petra Fridrichová, PhD., riaditeľka ŠPÚ